Nós-Unidade Popular

Nós-Unidade Popular ye una organización politica gallega, de filiación individual, que admite a dople militancia y ye drento d'a ezquierda independentista, revolucionaria, anti-patriarcal  y defensora d'o gallego como luenga nacional de Galicia, esfendendo a unidad lingüistica gallego-portuguesa (reintegracionismo).

Se formó en 2001 por a unión d'organizacions independentistas de caracter comarcal, incluyindo militants d'a organización comunista Primeira Linha. Actualment no'n tien representación institucional. A suya asemblea fundacional (en 2001, que remató lo dito Proceso Espiral) se celebró en Santiago de Compostela, capital de Galicia. A segunda (2003) estió en A Coruña y a tercera (2005), en Ferrol.

Iste partiu publica o fanzín politico Voz Própia.

En l'anyo 2004, se presento a las eleccions d'o Parlamento Europeu, y obtenió 1.331 votos en Galicia (0,12%) (2.516 en toda Espanya). En as eleccions autonomicas de 2005 obtenió 1.749 votos (0,12%).

De entre as suyas campanyas, destacan as que reivindican l'autodeterminación nacional de Galicia, a integridat territorial d'o país (incluyitas as rechions d'Asturias y Castiella en las que fablan gallego), a eliminación d'a simbolochía franquista y o reconoiximiento a la memoria de millons de victimas que a dictadura franquista deixó en Galicia.

 Vinclos externos 
  Pachina web oficial.

Categoría:Partius politicos nacionalistas gallegos
Categoría:Partius politicos independentistas gallegos